turjo4nis/wikipedia-bn-dump-20250701 huggingface dataset:
লেইলা লপেজ

লেইলা লপেজ  (; ১৯ নভেম্বর ১৯৫৯ –৩ ডিসেম্বর  ২০০৯)  একজন ব্রাজিলীয়  অভিনেত্রী, মডেল, সাংবাদিক, পর্ন তারকা এবং টেলিভিশন উপস্থাপিকা, যিনি রেডে গ্লোবো চ্যানেলে পারিবারিক সমস্যা নিয়ে রচিত সস্তা ধারাবাহিক নাটকে এবং পরবর্তীতে পর্নগ্রাফিক চলচ্চিত্রে ভূমিকার জন্য পরিচিত।

প্রাথমিক জীবন 
লেইলা লপেজ সাও লেওপলডো, রিও গ্র্যান্ডে ডো শুল, ব্রাজিলে জন্মগ্রহণ করেন। ১৯৯০ সালে রেডে গ্লোবো চ্যানেলের সাংবাদিক হিসেবে বিখ্যাত হওয়ার আগ পর্যন্ত সেখানেই বসবাস করেন।

তাকে দু’বার প্লেবয় ম্যাগাজিনে দেখা যায়। প্রথমবার ১৯৯৭ সালেও মার্চ সংস্করণে এবং পরবর্তীতে পর্নগ্রাফিক চলচ্চিত্র ব্রাজিলিরিনহাস পরিচালনার পরে ২০০৮ সালের মে মাসের সংস্করণে। শেষবার তাকে দেখা যায় এন্ত্রে ৪ পারেদেস কম লিলা লোপেস এর উপস্থাপিকা হিসেবে।

মৃত্যু 
২০০৯ সালের ৩ ডিসেম্বর তিনি ইঁদুর মারার বিষ খেয়ে আত্মহত্যা করেন।

কর্মজীবন

পারিবারিক সমস্যা নিয়ে রচিত সস্তা ধারাবাহিক নাটক (soap opera) 
 ১৯৯০ –  Pantanal as Lúcia
 ১৯৯১ –  O Guarani as Severina
 ১৯৯২ –  Despedida de Solteiro as Carol
 ১৯৯৩ –  Renascer as Teacher Lu
 ১৯৯৪ –  Tropicaliente as Olívia María
 ১৯৯৬ –  O Rei do Gado as Suzane
 ১৯৯৭ –  Malhação as Rosa 
 ১৯৯৮ –  Caça Talentos as Rosinha
 ১৯৯৯ –  Chiquititas as Mãe de Vivi
 ২০০০ –  Marcas da Paixão as Creuza

পর্নগ্রাফিক চলচ্চিত্র 
 ২০০৮ –  Pecados and Tentações as Marlene
 ২০০৯ –  Pecado sem Perdão as Marlene
 ২০০৯ –  Pecado Final as Marlene
 ২০০৯ –  A Última Enterrada

মঞ্চনাটক 
 ১৯৯৪ –  Quero Voltar Pra Casa
 ১৯৯৫ –  Entre Amigas
 ১৯৯৫ –  Frankestein
 ১৯৯৬ –  Socorro, Mamãe foi Embora
 ১৯৯৭ –  A Beata Maria do Egito
 ১৯৯৮ –  Paixão de Cristo
 ১৯৯৮ –  Pedro Mico
 ১৯৯৯ –  Terapia Sexual
 ২০০২ –  Em Nome do Filho
 ২০০২ –  Diva
 ২০০৩ –  Despedida Muito Louca
 ২০০৪ –  Nunca Se Sábado
 ২০০৫ –  Em nome do Pai

তথ্যসূত্র

বহিঃসংযোগ 
 

১৯৫৯-এ জন্ম
২০০৯-এ মৃত্যু
২০শ শতাব্দীর সাংবাদিক
নারী পর্নোগ্রাফি চলচ্চিত্র প্রযোজক
গ্ল্যামার মডেল
ব্রাজিলীয় পর্নোগ্রাফিক চলচ্চিত্র অভিনেত্রী
ব্রাজিলীয় টেলিভিশন অভিনেত্রী
ব্রাজিলীয় সোপ অপেরা অভিনেত্রী
ব্রাজিলীয় নারী প্রাপ্তবয়স্ক মডেল
ব্রাজিলীয় সাংবাদিক
ব্রাজিলীয় টেলিভিশন ব্যক্তিত্ব
বিষ খেয়ে আত্মহত্যা
২০শ শতাব্দীর ব্রাজিলীয় অভিনেত্রী
২১শ শতাব্দীর ব্রাজিলীয় অভিনেত্রী
রিও গ্রান্দে দে সুলের ব্যক্তি
২০০৯-এ আত্মহত্যা
ব্রাজিলে আত্মহত্যা
উত্তরপাড়া রেলওয়ে স্টেশন

উত্তরপাড়া রেলওয়ে স্টেশন হল  হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি উত্তরপাড়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১০ কি.মি. দূরে স্টেশনটি অবস্থিত।

ইতিহাস 
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।

বৈদ্যুতীকরণ 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।

তথ্যসূত্র 

হুগলী জেলার রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিজনেস প্রমোশন কাউন্সিল

বিজনেস প্রমোশন কাউন্সিল  একটি কাউন্সিল যা বাংলাদেশে নির্দিষ্ট পণ্য রপ্তানির প্রচার করে।  বিজনেস প্রমোশন কাউন্সিল বাণিজ্য মন্ত্রণালয়ের একটি অঙ্গীকারবদ্ধ প্রতিষ্ঠান। এটি রপ্তানি বৈচিত্র্যের কাজ এবং সাত সেক্টর-ভিত্তিক কাউন্সিলের প্রচেষ্টার সমন্বয় সাধনের জন্য দায়বদ্ধ।

সেক্টর ভিত্তিক কাউন্সিল 
 কৃষি পণ্য বিজনেস প্রমোশন কাউন্সিল (এপিবিপিসি)
 মৎস্য পণ্য বিজনেস প্রমোশন কাউন্সিল (এফপিবিপিসি)
 ঔষধি উদ্ভিদ ও হার্বাল পণ্য বিজনেস প্রমোশন কাউন্সিল (এমপিএইচপিবিপিসি)
 লাইট ইঞ্জিনিয়ারিং প্রোডাক্ট বিজনেস প্রমোশন কাউন্সিল (এলএলপিবিপিসি)
 লেদার সেক্টর বিজনেস প্রমোশন কাউন্সিল (এলএসবিপিসি) 
 আইসিটি বিজনেস প্রমোশন কাউন্সিল (আইবিপিসি)
প্লাষ্টিক প্রোডাক্টস বিজনেস প্রমোশন কাউন্সিল (পিপিবিপিসি)

তথ্যসূত্র 

বাংলাদেশের সরকারি সংস্থা
ঢাকা ভিত্তিক সংগঠন
বাংলাদেশ সরকারের অধিদপ্তর
১৯৭২-এ বাংলাদেশে প্রতিষ্ঠিত
বাণিজ্য মন্ত্রণালয় (বাংলাদেশ)
১৯৭২-এ প্রতিষ্ঠিত সরকারি সংস্থা
বাংলাদেশ ভিত্তিক ব্যবসা প্রতিষ্ঠান
বাংলাদেশের বৈদেশিক বাণিজ্য
মিরপুর কলেজ

মিরপুর কলেজ বাংলাদেশের মিরপুরের একটি বেসরকারি কলেজ। মিরপুর কলেজে বর্তমানে প্রায় ১২,৫০০ ছাত্রছাত্রী পড়াশোনা করছে। এটি মিরপুর বিশ্ববিদ্যালয় কলেজ নামেও পরিচিত। এখানে ছেলে এবং মেয়ে উভয়ের পড়াশুনা করার সুযোগ রয়েছে। কলেজটি মিরপুর-২ এ অবস্থিত। উচ্চ মাধ্যমিক ছাড়াও স্নাতক ও স্নাতকোত্তর শিক্ষা পরিচালনায় কলেজটি জাতীয় বিশ্ববিদ্যালয়ের অধিভুক্ত।

ইতিহাস
ঢাকার মিরপুরে ১৯৭০ সালে প্রতিষ্ঠিত হয় মিরপুর কলেজ।

ভর্তির যোগ্যতা 
উচ্চ মাধ্যমিক কোর্সে ভর্তির আবেদনের ক্ষেত্রে এস.এস.সি পরীক্ষায় ন্যূনতম জিপিএ ৩.৫০ থাকতে হবে। অনার্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সিতে এবং এইচ.এস.সিতে গড়ে জিপিএ ৪.০০ থাকতে হবে। মাস্টার্সের ভর্তি অনার্সের সিজিপিএ এর উপর ভিত্তি করে নির্ধারিত হয়।

অনুষদ ও বিভাগসমূহ 
উচ্চ মাধ্যমিক পর্যায়
 মানবিক
 ব্যবসায় শিক্ষা 
 বিজ্ঞান 

স্নাতক সম্মান পর্যায় 
 বাংলা
 ইংরেজি
 অর্থনীতি   
 সমাজকর্ম
 রাষ্ট্রবিজ্ঞান
 ইসলামের ইতিহাস ও সংস্কৃত
 হিসাববিজ্ঞান
 মার্কেটিং
 ব্যবস্থাপনা
 ফিন্যান্স এন্ড ব্যাংকিং
 কম্পিউটার বিজ্ঞান ও প্রকৌশল (সিএসই)
 পর্যটন ও আতিথেয়তা ব্যাবস্থাপনা (প্রফেশনাল)

 স্নাতকোত্তর পর্যায় 
 ইংরেজি
 অর্থনীতি
 সমাজকর্ম
 রাষ্ট্রবিজ্ঞান
 হিসাববিজ্ঞান
 মার্কেটিং
 ব্যবস্থাপনা
 ফিন্যান্স এন্ড ব্যাংকিং

গ্রন্থাগার 
কলেজের মূল ভবনের তৃতীয় তলায় কলেজটির গ্রন্থাগার অবস্থিত। গ্রন্থাগারটি সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। গ্রন্থাগারে ৩,০০০ বই রয়েছে। লাইব্রেরীটি সকল শিক্ষার্থীর জন্য উন্মুক্ত হলেও শুধু কার্ডধারী শিক্ষার্থীরাই বই বাসায় নিয়ে যেতে পারে।

ল্যাবসমূহ 
কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের যথেষ্ট ল্যাব রয়েছে।
 কম্পিউটার ল্যাব
 টাইপ ল্যাব
 সাইন্স ল্যব
ল্যাব শুধু কার্ডধারী শিক্ষার্থীরাই ব্যবহার করতে পারে।

সহশিক্ষা কার্যক্রম
মিরপুর কলেজে শিক্ষার পাশাপাশি রয়েছে সাংস্কৃতিক চর্চার জন্য সংগঠন কালের উচ্চারণ যেখানে যেকোন শিক্ষার্থী সাংস্কৃতিক চর্চা করতে পারে। এছারাও কলেজে রয়েছে রোভার স্কাউট, বিতর্ক প্রতিযোগিতা, বার্ষিক ক্রীড়া, জাতীয় দিবস ও বিভিন্ন অনুষ্ঠান সহ বার্ষিক শিক্ষা সফরের সুবিধা। মিরপুর কলেজে ইংরেজি বিষয়ে এক্সট্রা কেয়ার এবং কম্পিউটার প্রশিক্ষণের সুযোগসহ বিভিন্ন সহশিক্ষামূলক কার্যক্রম রয়েছে।

শিক্ষকমণ্ডলী
অধ্যাপক শাহ আলম (বিভাগীয় প্রধান) হিসাববিজ্ঞান বিভাগ
অধ্যাপক শাহরিয়ার আহম্মদ (বিভাগীয় প্রধান) ব্যবস্থাপনা বিভাগ
 রেবেকা সুলতানা (বিভাগীয় প্রধান) অর্থনীতি বিভাগ
 জুয়েল আক্তার ( বিভাগীয় প্রধান) রাষ্ট্রবিজ্ঞান বিভাগ

চিত্রশালা

আরও দেখুন
 সরকারি কলেজ
 বেসরকারি কলেজ
 সরকারি বিশ্ববিদ্যালয়
 বেসরকারি বিশ্ববিদ্যালয়
 জাতীয় বিশ্ববিদ্যালয়

তথ্যসূত্র

বহিঃসংযোগ
 মাধ্যমিক ও উচ্চশিক্ষা অধিদপ্তর

ঢাকা জেলার মহাবিদ্যালয়
১৯৭০-এ প্রতিষ্ঠিত শিক্ষাপ্রতিষ্ঠান
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বাংলাদেশের বেসরকারি মহাবিদ্যালয়
ঢাকার বিশ্ববিদ্যালয় ও মহাবিদ্যালয়
দুর্যোগ ব্যবস্থাপনা অধিদপ্তর

দুর্যোগ ব্যবস্থাপনা অধিদপ্তর  ২০১২ সালে দুর্যোগ ব্যবস্থাপনা ও ত্রাণ মন্ত্রনালয়ের অধীনে প্রতিষ্ঠিত একটি সরকারী বিভাগ। দুর্যোগের ঝুঁকি হ্রাস করার কর্মসূচি গ্রহণ, কোন দুর্যোগে দক্ষতার সাথে সাড়া দান এবং দুর্যোগের ঝুঁকি ব্যবস্থাপনার সাথে সংশ্লিষ্ট সংস্থা সমূহের মধ্যে সমন্বয় সাধনে দুর্যোগ ব্যবস্থাপনা ও ত্রাণ মন্ত্রণালয়কে সার্বিকভাবে সহায়তা প্রদান করার লক্ষ্যে এটি প্রতিষ্ঠিত হয়। এর সদর দপ্তর ঢাকা, বাংলাদেশ-এ অবস্থিত।

ইতিহাস 
২০১২ সালে বাংলাদেশ আওয়ামী লীগ নেতৃত্বাধীন সরকার দুর্যোগ ব্যবস্থাপনা অধিদপ্তর প্রতিষ্ঠা করে। বাংলাদেশের সংসদে “দুর্যোগ ব্যবস্থাপনা আইন, ২০১২” পাসের মাধ্যমে এই অধিদপ্তর গঠিত হয়।

তথ্যসূত্র 

ঢাকা ভিত্তিক সংগঠন
২০১২-এ বাংলাদেশে প্রতিষ্ঠিত
বাংলাদেশ সরকারের অধিদপ্তর
বাংলাদেশের সরকারি সংস্থা
২০১২-এ প্রতিষ্ঠিত সরকারি সংস্থা
বাংলাদেশ ফরেন ট্রেড ইনস্টিটিউট

বাংলাদেশ ফরেন ট্রেড ইনস্টিটিউট বাংলাদেশের একটি স্বায়ত্বশাসিত গবেষণা প্রতিষ্ঠান। এটি গবেষণার মাধ্যমে দ্বিপাক্ষিক বাণিজ্যের উন্নতি সাধন করে। এটি বাংলাদেশের রাজধানী ঢাকায় অবস্থিত। আলী আহমেদ হলেন এই প্রতিষ্ঠান প্রধান নিবার্হী কর্মকর্তা।

ইতিহাস 
বাংলাদেশ ফরেন ট্রেড ইনস্টিটিউট ২০০৩ সালে বাংলাদেশ বাণিজ্য মন্ত্রণালয়ের অধীনে প্রতিষ্ঠিত হয়। এটি শুরু হয় মন্ত্রণালয়ের সরকারি-বেসরকারি অংশীদারত্বের মাধ্যমে। বাংলাদেশ বাণিজ্য মন্ত্রণালয়ের অধীনে একটি বিশেষ পর্ষদ দ্বারা এটি পরিচালিত হয়। দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রির মতো বেসরকারি প্রতিষ্ঠান এই পরিচালনা পর্ষদের অন্তর্ভুক্ত।

তথ্যসূত্র

বহিঃসংযোগ 

২০০৩-এ বাংলাদেশে প্রতিষ্ঠিত
বাণিজ্য মন্ত্রণালয় (বাংলাদেশ)
বাংলাদেশের গবেষণা প্রতিষ্ঠান
বাংলাদেশের সরকারি সংস্থা
ঢাকা ভিত্তিক সংগঠন
বাংলাদেশের বৈদেশিক বাণিজ্য
বাংলাদেশ পল্লী উন্নয়ন বোর্ড

বাংলাদেশ পল্লী উন্নয়ন বোর্ড , বা বিআরডিবি গ্রামীণ এলাকায় উন্নয়নের জন্য দায়বদ্ধ একটি সরকারী বোর্ড এবং বাংলাদেশের বৃহত্তম সরকারি কর্মসূচিতে জড়িত প্রতিষ্ঠান। এর সদরদপ্তর ঢাকা, বাংলাদেশ -এ অবস্থিত। 

বর্তমানে এর মহাপরিচালক আ গাফ্ফার খান

ইতিহাস 
১৯৭২ সালে বাংলাদেশ সরকার গ্রামীণ উন্নয়ন কর্মসূচি বাস্তবায়ন করে।  যা ১৯৮২ সালে বাংলাদেশ পল্লী উন্নয়ন বোর্ডে পরিবর্তিত হয়েছিল।

তথ্যসূত্র 

বাংলাদেশের সরকারি সংস্থা
ঢাকা ভিত্তিক সংগঠন
বাংলাদেশ সরকারের অধিদপ্তর
১৯৮২-এ বাংলাদেশে প্রতিষ্ঠিত
১৯৮২-এ প্রতিষ্ঠিত সরকারি সংস্থা
ন্যাশনাল মেরিটাইম ইনস্টিটিউট

ন্যাশনাল মেরিটাইম ইনস্টিটিউট, চট্টগ্রাম বাংলাদেশের একটি স্বায়ত্তশাসিত রাষ্ট্র মালিকানাধীন গবেষণা ও শিক্ষা প্রতিষ্ঠান। এটি একটি সংবিধিবদ্ধ সংস্থা হিসেবে মেরিনদের প্রশিক্ষণে কাজ করে এবং বাংলাদেশে গবেষণা পরিচালনা করে। এটি বাংলাদেশের চট্টগ্রামে অবস্থিত।

ইতিহাস 
ন্যাশনাল মেরিটাইম ইনস্টিটিউটটি ১৯৫২ সালে হাজী ক্যাম্পের নিকট প্রতিষ্ঠিত হয়। ততকালীন এর অবস্থান ছিল চট্টগ্রামের পাহাড়তলীতে। ১৯৭১ সালে স্বাধীনতার পর, ইনস্টিটিউটটি সিমনের হোস্টেলে স্থানান্তরিত হয়। ১৯৭৩ সালে ইনস্টিটিউটটি হাজী ক্যাম্পের কাছে তার মূল স্থানে ফিরে আসে। বাংলাদেশ সরকার এবং জাপান সরকারের সহযোগীতায় ১৯৯৪ সালে ইনস্টিটিউটির স্থায়ী ক্যাম্পাস প্রতিষ্ঠিত হয়।  ইনস্টিটিউটটি নৌপরিবহন মন্ত্রণালয়ের অধীনস্থ। এটি বাংলাদেশে প্রথম রাষ্ট্রীয় মালিকানাধীন প্রতিষ্ঠান যা বাংলাদেশের সামুদ্রিক শিক্ষা প্রদান করে।

আরো দেখুন 
 বাংলাদেশ মেরিন ফিশারীজ একাডেমী

তথ্যসূত্র 

বাংলাদেশের সরকারি সংস্থা
বাংলাদেশ সরকারের অধিদপ্তর
বাংলাদেশের গবেষণা প্রতিষ্ঠান
১৯৫২-এ পাকিস্তানে প্রতিষ্ঠিত
চট্টগ্রাম জেলার মহাবিদ্যালয়
হিন্দ মোটর রেলওয়ে স্টেশন

হিন্দ মোটর রেলওয়ে স্টেশন হল  হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি হিন্দ মোটর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১১ কি.মি. দূরে স্টেশনটি অবস্থিত।

ইতিহাস 
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।

বৈদ্যুতীকরণ 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।

তথ্যসূত্র 

হুগলী জেলার রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বৌদ্ধ ধর্মীয় কল্যাণ ট্রাস্ট

বৌদ্ধ ধর্মীয় কল্যাণ ট্রাস্ট  একটি স্বায়ত্তশাসিত সরকারি সংস্থা যা বাংলাদেশের বৌদ্ধ সম্প্রদায়ের কল্যাণে দায়বদ্ধ। এর সদরদপ্তর ঢাকা, বাংলাদেশ -এ অবস্থিত।

ইতিহাস 
বৌদ্ধ ধর্মীয় কল্যাণ ট্রাস্ট ১৯৮৪ সালে প্রতিষ্ঠিত হয়েছিল। এটি ধর্ম বিষয়ক মন্ত্রণালয় (বাংলাদেশ) এর অধীনে পরিচালিত হয়। এটির সদরদপ্তর ঢাকা বাসাবোর ধর্মরাজিক বৌদ্ধবিহার কমপ্লেক্স এ অবস্থিত। মূলত ট্রাস্টটি ১৯৮৩ সালে বৌদ্ধ ধর্মীয় কল্যাণ ট্রাস্ট অধ্যাদেশের অধীনে প্রতিষ্ঠিত হয়েছিল। . ২০১২ সালের বাজেটে এই ট্রাস্টের জন্য বরাদ্দ ছিল ৩ কোটি টাকা।

তথ্যসূত্র 

বাংলাদেশের সরকারি সংস্থা
ঢাকা ভিত্তিক সংগঠন
বাংলাদেশ সরকারের অধিদপ্তর
১৯৮৪-এ বাংলাদেশে প্রতিষ্ঠিত
বাংলাদেশ ভিত্তিক ধর্মীয় সংগঠন
১৯৮৪-এ প্রতিষ্ঠিত সরকারি সংস্থা
বাংলাদেশে বৌদ্ধধর্ম
গণপূর্ত অধিদপ্তর

গণপূর্ত অধিদপ্তর একটি সরকারী বিভাগ যা সরকারি সংস্থা ও সংস্থার ভবন ও কাঠামো নির্মাণের জন্য দায়বদ্ধ। এর সদরদপ্তর ঢাকা, বাংলাদেশ -এ অবস্থিত। এটি গৃহায়ন ও গণপূর্ত মন্ত্রণালয়ের অধীনে কাজ করে থাকে।

ইতিকথা 
এ বিভাগ দ্বারা সম্পাদিত বেশিরভাগ কাজগুলি সরকারি স্থাপত্য বিভাগ দ্বারা পরিকল্পিত হয়। এটি একজন প্রধান প্রকৌশলীর নেতৃত্বে পরিচালিত হয়।

ভিশন ও মিশন
ভিশন: রুপকল্প ২০৪১ কে সামনে রেখে ডিজিটাল বাংলাদেশ গড়ে তোলার লক্ষে সরকারের উন্নয়ন পরিকল্পনার আওতায় উন্নয়নশীল দেশের সকল চ্যালেঞ্জ মোকাবেলা পূর্বক যুগোপযোগী অবকাঠামো নির্মাণসহ প্রাতিষ্ঠানিক ও আবাসিক সুবিধাদি সুনিশ্চিত করা।

মিশন: সর্বশেষ প্রকৌশল প্রযুক্তিগত কলাকৌশলের সর্বোত্তম প্রয়োগের দ্বারা পরিবেশ বান্ধব, নিরাপদ ও টেকসইভাবে সকল প্রকার সরকারি দপ্তর, বাসভবন ও অন্যান্য স্থাপনা নির্মাণ এবং সরকারি কেপিআই স্থাপনাসমূহ সহ সকল প্রকার সরকারি অবকাঠামো সমূহের সুষ্ঠু রক্ষণাবেক্ষণ কাজ নিশ্চিত করণ।

গণপূর্ত অধিদপ্তরের কার্যক্রম

সরকারী সকল ধরনের ভৌত ও সামাজিক অবকাঠামো নির্মাণ।

 গণপূর্ত অধিদপ্তরের কাজের ক্ষেত্র:
 সরকারি ভবন এবং স্থাপনা নির্মাণ ও রক্ষণাবেক্ষণ।
 সরকারি পরিত্যক্ত সম্পত্তির সুষ্ঠু রক্ষণাবেক্ষণ এবং ব্যবস্থাপনা নিশ্চিত করা।
 নির্মাণ সামগ্রীর গুনগত মানের স্থিতিশীলতায় ভূমিকা রাখা।
 কেপিআই স্থাপনাসহ অন্যান্য সরকারি স্থাপনা নির্মাণ ও রক্ষণাবেক্ষণ।
 সরকারি বিভিন্ন স্থাপনার কাঠামো নকশা এবং ইলেক্ট্রোমেকানিক্যাল নকশা প্রস্তুতকরণ।
 বিভিন্ন স্মৃতিস্তম্ভ এবং ঐতিহাসিক স্থাপনাসমূহের পুনঃনির্মাণ, রক্ষণাবেক্ষণ এবং সংস্কার।
 পাবলিক উদ্যানসমূহের রক্ষণাবেক্ষণ এবং উন্নয়ন।
 সরকারি অফিস ও বাসভবনের ভাড়া নির্ধারণ।
 কর বহির্ভূত রাজস্ব আদায়।
 সিডিউল অব রেটস প্রণয়ন।
 সরকারি ভবন এবং স্থাপনাসমূহের রেক্ট্রফিটিংস এর কাজ করন ।

তথ্যসূত্র 

বাংলাদেশের সরকারি সংস্থা
ঢাকা ভিত্তিক সংগঠন
বাংলাদেশ সরকারের অধিদপ্তর
১৯৪৮-এ পাকিস্তানে প্রতিষ্ঠিত
১৯৪৮-এ পূর্ব পাকিস্তানে প্রতিষ্ঠিত
থিওডোর ড্রাইজার

থিওডোর হারমান আলবার্ট ড্রাইজার (; ২৭ আগস্ট ১৮৭১ - ২৮ ডিসেম্বর ১৯৪৫) ছিলেন একজন মার্কিন ঔপন্যাসিক ও সাংবাদিক। তার উল্লেখযোগ্য উপন্যাসসমূহ হল সিস্টার ক্যারি (১৯০০) ও অ্যান আমেরিকান ট্র্যাজেডি (১৯২৫)।

প্রারম্ভিক জীবন
ড্রাইজার ১৮৭১ সালের ২৭শে আগস্ট ইন্ডিয়ানা অঙ্গরাজ্যের টেরে হাউটে শহরে জন্মগ্রহণ করেন। তার পিতা জন পল ড্রাইজার ও মাতা সারা মারিয়া (প্রদত্ত নাম: শানাব)। জন জার্মানির মায়েন থেকে আগত জার্মান অভিবাসী এবং সারা ওহাইওর ডেটনের নিকটবর্তী মেনোনিট ফার্মিং কমিউনিটির বাসিন্দা ছিলেন।

সাহিত্যকর্ম
কথাসাহিত্য
 সিস্টার ক্যারি (Sister Carrie, ১৯০০)
 জেনি গেরহার্ট (Jennie Gerhardt, ১৯১১)
 দ্য ফিনান্সিয়ার (The Financier, ১৯১২)
 দ্য টাইটান (The Titan, ১৯১৪)
 দ্য জিনিয়াস (The "Genius", ১৯১৫)
 ফ্রি অ্যান্ড আদার স্টোরিজ (Free and Other Stories, ১৯১৮)
 অ্যান আমেরিকান ট্র্যাজেডি (An American Tragedy, ১৯২৫)
 চেইন্স: লেসার নভেলস অ্যান্ড স্টোরিজ (Chains: Lesser Novels and Stories, ১৯২৭)
 দ্য বুলওয়ার্ক (The Bulwark, ১৯৪৬)
 দ্য স্টোইক (The Stoic, ১৯৪৭)

নাটক
 প্লেস অব দ্য ন্যাচারাল অ্যান্ড সুপারন্যাচারাল (Plays of the Natural and Supernatural, ১৯১৬)
 দ্য হ্যান্ড অব দ্য পটার (The Hand of the Potter, ১৯১৮; প্রথম মঞ্চস্থ হয় ১৯২১ সালে)

অকল্পিত সাহিত্য
 আ ট্রাভেলার অ্যাট ফোর্টি (A Traveler at Forty, ১৯১৩)
 আ হুসিয়ার হলিডে (A Hoosier Holiday, ১৯১৬)
 টুয়েলভ মেন (Twelve Men, ১৯১৯; নিউ ইয়র্ক: বনি অ্যান্ড লিভরাইট)

তথ্যসূত্র

বহিঃসংযোগ

 
 
 

১৮৭১-এ জন্ম
১৯৪৫-এ মৃত্যু
১৯শ শতাব্দীর মার্কিন ঔপন্যাসিক
১৯শ শতাব্দীর মার্কিন লেখক
২০শ শতাব্দীর মার্কিন ঔপন্যাসিক
২০শ শতাব্দীর মার্কিন ছোটগল্পকার
২০শ শতাব্দীর মার্কিন প্রাবন্ধিক
২০শ শতাব্দীর মার্কিন লেখক
ইন্ডিয়ানার ঔপন্যাসিক
ইন্ডিয়ানার লেখক
জার্মান বংশোদ্ভূত মার্কিন ব্যক্তি
মার্কিন আত্মজীবনীকার
মার্কিন পুরুষ ঔপন্যাসিক
মার্কিন পুরুষ ছোটগল্পকার
মার্কিন পুরুষ প্রাবন্ধিক
মার্কিন পুরুষ সাংবাদিক
মার্কিন নাস্তিক
গ্লেনডেলের ফরেস্ট লন মেমোরিয়াল পার্কে সমাহিত
১৯শ শতাব্দীর পুরুষ লেখক
মার্কিন ছোটগল্পকার
গ্লেনডেলের ফরেস্ট লন মেমোরিয়াল পার্কে সমাধিস্ত
ইলিনয়ের ঔপন্যাসিক
২০শ শতাব্দীর মার্কিন পুরুষ লেখক
মার্কিন সাম্যবাদী
জেমস ক্রান

জেমস ডগলাস ক্রান (জন্ম ২৮ জানুয়ারী ১৯৪৪)  যুক্তরাজ্যের  রকনজারভেটিভ পার্টির একজন প্রাক্তন রাজনীতিবিদ। তিনি বেলারলে (১৯৮৭-১৯৯৭) সংসদ নির্বাচনী এলাকা বেভারলি এবং হোল্ডেরেন্সের (১৯৯৭-২০০৫) আসনে সংসদ সদস্য (এমপি) ছিলেন।

প্রারম্ভিক জীবন 
জেমস ক্রান অ্যাবরদিন শহরের  রুথিরিস্টন স্কুল থেকে ১৯৫৯ সালে  গিয়েছিলাম  লিডার মেডেলিওন বিজয়ী হন।   তিনি অ্যাবরদিন বিশ্ববিদ্যালয়ে পড়াশোনা করেন সেখান থেকে স্নাতক ও স্নাতকোত্তর ডিগ্রি অর্জন করেন। । তিনি ১৯৬৮ সালের দৈনিক মিরর স্পিকিং ট্রফি বিজয়ী হন।  

ক্রান ১৯৭৯ -৭১ সালে কনজারভেটিভ (রক্ষণশীল) গবেষণা বিভাগের গবেষক ছিলেন এবং ১৯৭০ সালের সাধারণ নির্বাচনের সময় বিরোধী দলের ( এডওয়ার্ড হিথ ) ব্রিফিং দলের নেতা ছিলেন। ১৯৭১ -৭৯ সাল থেকে, তিনি পেনশন তহবিলের জাতীয় সমিতির সচিব ও প্রধান নির্বাহী ছিলেন।  তিনি ১৯৭৯-৮৪  থেকে  ব্রিটিশ শিল্প সংস্থা -সিবিআই এর উত্তরাঞ্চলীয় পরিচালক এবং ১৯৮৪-৮৭ সাল  পর্যন্ত সিবিআইয়ের পশ্চিম মিডল্যান্ডস শাখার পরিচালক ছিলেন।  ১৯৭৪-৭৯ সাল পর্যন্ত লন্ডন বরো অব সাতনের  কাউন্সিলর ছিলেন এবং স্বাস্থ্য ও হাউজিং কমিটির চেয়ারম্যান হিসাবে দায়িত্ব পালন করেন।

সংসদীয় কর্মজীবন 
ক্রান ১৯৮৭ সালে  বেভারলে অঞ্চল থেকে এমপি নির্বাচিত হয়ে স্যার প্যাট্রিক ওয়ালের কাছ থেকে দায়িত্ব গ্রহণ করেন।  ১৯৯৭ সালে তিনি বেভারলি এবং হোল্ডেরেন্সের নির্বাচনী এলাকায় স্থানান্তরিত হন।

তিনি ডানপন্থী রক্ষণশীল সাংসদদের '৯২ গ্রুপের সদস্য ছিলেন। এ গ্রুপে জন মেজর (জুন ১৯৯৫), মাইকেল হাওয়ার্ড (১৯৯৭) এবং উইলিয়াম হ্যাগের প্রচারণায়  (১৯৯৭) সক্রিয় অংশগ্রহণ করেন। । 

তিনি শুরু থেকে মাথ্রিচ্যাট চুক্তির বিপক্ষের লোক ছিলেন তাই   ইউরো মুদ্রাসহ কাছাকাছি অঞ্চলের ইউরোপীয় দেশগুলো একীকরণের বিরোধী ছিলেন। 

ক্রান উত্তর আয়ারল্যান্ডের একজন সাংসদের ব্যক্তিগত সচিব ছিলেন (১৯৯৫-৯৬)।  ওয়াশিংটন ডিসি-তে প্রথম বৈঠকে তিনি সিনিয়র ফিনের প্রেসিডেন্ট গ্যারি অ্যাডামসের সাথেও উপস্থিত ছিলেন।  এছাড়াও ক্রান পিয়ারিং হুইপ ও সহকারী চীফ হুইপ (১৯৯৭-২০০১) ছিলেন।   তার দল বিরোধীদলে থাকাবস্থায় তিনি হাউসের উপনেতা নিযুক্ত হন, কিন্তু পরবর্তীতে তিনি একাধিক কার্যক্রমে দ্বিমত পোষণ করে এখান থেকে পদত্যাগ করেন।  তিনি সরকারি বেশ কয়েকটি দফতরের নির্বাচন কমিটি সদস্য ছিলেন। এর মধ্যে রয়েছে বাণিজ্য ও শিল্প (১৯৮৭-৯২); প্রশাসন (১৯৯৭-৯৮); নির্বাচন (১৯৯৮-২০০১); এবং প্রতিরক্ষা (২০০১-০৫)। তিনি ওয়েইস অ্যান্ড মিন প্যানেলের চেয়ারম্যান (২০০১-০৫) এবং ইউরোপ কাউন্সিলের সদস্য এবং ডব্লিউ ই ইউ  (২০০১-০২)-এর সদস্য ছিলেন। 

 ।

ব্যক্তিগত জীবন 
ক্রান ১৯৭৩ সালে দক্ষিণ কেনসিংটনের বাসিন্দা  পেনেলোপ বারবারা উইলসনকে বিয়ে করেন। তার এক মেয়ে সন্তান আছে।

তথ্যসূত্র 

 হুজ হু ২০০৫, এ এন্ড সি ব্ল্যাক, লন্ডন, ২০০৫। 
 ডাইরিজ (১৯৮৭-১৯৯২), এডভিনা কারি এমপি, ২০০২,

বহিঃসংযোগ 

 তার কাজ আপনার জন্যে 

২০২৩-এ মৃত্যু
১৯৪৪-এ জন্ম
যুক্তরাজ্যের সংসদ সদস্য ১৯৮৭-১৯৯২
যুক্তরাজ্যের সংসদ সদস্য ১৯৯২-১৯৯৭
যুক্তরাজ্যের সংসদ সদস্য ১৯৯৭-২০০১
যুক্তরাজ্যের সংসদ সদস্য ২০০১-২০০৫
ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
স্কটিশ রক্ষণশীল রাজনীতিবিদ
অ্যাবারডিন বিশ্ববিদ্যালয়ের প্রাক্তন শিক্ষার্থী
ব্রিটিশ ইউরোপীয় বিচ্ছিন্নতাবাদী
অ্যাবারডিনের রাজনীতিবিদ
সরকারি আবাসন পরিদপ্তর

সরকারি আবাসন অধিদপ্তর সরকারি বাসস্থান এবং রাষ্ট্রীয় অতিথির আবাসনের জন্য সরকারি পরিচালক হিসাবে দায়িত্বশীল। এর সদরদপ্তর ঢাকা, বাংলাদেশ -এ অবস্থিত।

ইতিহাস 
১৯৭১ সালের বাংলাদেশ স্বাধীনতা যুদ্ধ পর সরকারি আবাসন অধিদপ্তর গঠন করা হয়েছিল।  ঢাকায় কেন্দ্রীয় এস্টেট অফিস, ঢাকায় এস্টেট অফিস, চট্টগ্রামের রিজিওনাল এস্টেট অফিস এবং রিস্ট হাউসগুলি পরিচালনা পর্ষদের মাধ্যমে একত্রিত করা হয়। ১৯৮৯ সালের ৯ নভেম্বর চারটি অফিসকে পৃথকভাবে সরকারি আবাসন অধিদপ্তর নাম রাখা হয়। এটি এন.এ.এম. পরিচালনা করে।  ২০০১ সালের ন্যাম এর জন্য নির্মিত এপার্টমেন্টগুলিকে বর্তমানে জাতীয় সংসদ ভবনের  জন্য ব্যবহার করা হয়।  পরিচালক ও সরকারের জন্য বাসস্থান পরিচালনা করে  ঢাকাতে এবং চট্টগ্রাম এ, একজন অফিসার।

তথ্যসূত্র 

বাংলাদেশের সরকারি সংস্থা
ঢাকা ভিত্তিক সংগঠন
বাংলাদেশ সরকারের অধিদপ্তর
১৯৮৩-এ বাংলাদেশে প্রতিষ্ঠিত
১৯৮৩-এ প্রতিষ্ঠিত সরকারি সংস্থা
ইউ.এম.সি. জুট মিলস লিমিটেড

ইউএমসি জুট মিলস লিমিটেড বাংলাদেশের নরসিংদী জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। মুলতঃ ইউনাইটেড জুট মিল, মেঘনা জুট মিল ও চাঁদপুর জুট মিল - এই তিনটি পৃথক মিলের সমন্বয়ে গড়ে উঠেছে এই প্রতিষ্ঠানটি।

অবস্থান 
বাংলাদেশের মধ্যাঞ্চলের ঢাকা বিভাগের নরসিংদী জেলার সদর উপজেলার সাটিরপাড়ায় এই শিল্প প্রতিষ্ঠানটি অবস্থিত।

ইতিহাস 
এই শিল্প প্রতিষ্ঠানটির ইউনাইটেড মিলটি ১৯৬২ সালে, মেঘনা মিলটি ১৯৬৬ সালে ও চাঁদপুর মিলটি ১৯৬৭ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো 
এই বৃহদায়তন শিল্প-কমপ্লেক্সটি ৫২.২৯১২ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬ হাজারেরও অধিক কর্মী নিয়োজিত রয়েছে।

উৎপাদন ক্ষমতা 
এই মিলে রয়েছে ৩৭৪ হেসিয়ান ও ৪৬৫ সেকিং লুম এবং গড়ে এর মাসিক উৎপাদন ক্ষমতা ৪৪৯ মেট্রিক টন হেসিয়ান ও ১,৬৫৫ মেট্রিক টন সেকিং লুম।

উৎপাদিত পণ্য 
 কাপড়
 থলে।

বাণিজ্য 
১০০ ভাগ রপ্তানিমুখী এই প্রতিষ্ঠান থেকে প্রতিবছর প্রচুর বৈদেশিক মুদ্রা আয় হয়।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহিঃসংযোগ 
 ইউ.এম.সি. জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।

১৯৬২-এ প্রতিষ্ঠিত
১৯৬৬-এ প্রতিষ্ঠিত
১৯৬৭-এ প্রতিষ্ঠিত
বাংলাদেশের পাটকল
চম্পারণ হামসফর এক্সপ্রেস

চম্পারন হামসফর এক্সপ্রেস (১৫৭০৫/১৫৭০৬) হলো একটি অতিদ্রিত ট্রেন, যেটি দিল্লী থেকে বিহারের কাটিহার পর্যন্ত চলাচল করে। এটি একটি হামসফর এক্সপ্রেস শ্রেণীভূক্ত ট্রেন

ইতিহাস 
ভারতের প্রধানমন্ত্রী নরেন্দ্র মোদি ২০১৮ সালে এপ্রিল মাসে এই ট্রেনটির শুভারম্ভ করেন। চম্পারন সত্যাগ্রহের শতবর্ষ পূর্তি উপলক্ষ্যে এর নাম হয়েছে চম্পারন হামসফর এক্সপ্রেস।

যাত্রাপথে গুরুত্বপূর্ণ স্টেশন 
 কাটিহার জংশন
 পূর্ণিয়া জংশন
 সাহর্সা জংশন
 সমস্তিপুর জংশন
 মুজফ্ফরপুর জংশন
 বাপুধাম মোতাহারী
 লখনউ
 কানপুর সেন্ট্রাল
 দিল্লী জংশন

তথ্যসূত্র 

হামসফর এক্সপ্রেস ট্রেন
দিল্লির রেল পরিবহন
বিহারের রেল পরিবহন
উত্তরপ্রদেশের রেল পরিবহন
কাটিহারের পরিবহন
দিল্লির পরিবহন
টম ক্যাম্পবেল

টমাস ক্যাম্পবেল (; জন্ম: ৯ ফেব্রুয়ারি, ১৮৮২ - মৃত্যু: ৫ অক্টোবর, ১৯২৪) মিডলোথিয়ানের এডিনবরায় জন্মগ্রহণকারী ও স্কটল্যান্ডীয় বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের পক্ষে খেলেছেন টম ক্যাম্পবেল। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে কার্যকরী ব্যাটিংশৈলী উপস্থাপন করে গেছেন টম ক্যাম্পবেল।

প্রথম-শ্রেণীর ক্রিকেট 
১৯০৬-০৭ মৌসুম থেকে ১৯১২ সাল পর্যন্ত টম ক্যাম্পবেলের প্রথম-শ্রেণীর খেলোয়াড়ী জীবন চলমান ছিল। ১৯০৬-০৭ মৌসুমে কারি কাপ প্রতিযোগিতায় প্রথমবারের মতো ট্রান্সভালের সদস্যরূপে অংশ নেন। চার মৌসুম পরই অস্ট্রেলিয়া গমনের উদ্দেশ্যে দক্ষিণ আফ্রিকা দলের সদস্য করা হয় টম ক্যাম্পবেলকে। পার্সি শেরওয়েলের নেতৃত্বে ঐ সফরে অবশ্য কোন টেস্টে অংশগ্রহণের সুযোগ পাননি তিনি।

আন্তর্জাতিক ক্রিকেট 
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ লাভ করেছিলেন টম ক্যাম্পবেল। ১ জানুয়ারি, ১৯১০ তারিখে জোহেন্সবার্গে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১০ জুন, ১৯১২ তারিখে লর্ডসে স্বাগতিক ইংল্যান্ডের বিপক্ষে সর্বশেষ টেস্ট খেলেন তিনি।

১৯০৯-১০ মৌসুমে সফরকারী ইংরেজ দলের বিপক্ষে ডারবান টেস্টে ৪৮ রানের উল্লেখযোগ্য ইনিংস উপহার দেন। এটিই তার ব্যক্তিগত সর্বোচ্চ ইনিংস ছিল। ইংল্যান্ডের বিপক্ষে দক্ষিণ আফ্রিকা দল রাবার জয় করে। ঐ সিরিজের চার টেস্টেই তার অংশগ্রহণ ছিল।

১৯১২ সালে ইংল্যান্ড গমন করেন। তবে, এ সফরে তিনি স্বাভাবিক ক্রীড়াশৈলী উপস্থাপন করতে পারেননি। লর্ডসে ত্রি-দেশীয় প্রতিযোগিতায় একটিমাত্র খেলায় ইংল্যান্ডের মুখোমুখি হয়েছিলেন। দক্ষিণ আফ্রিকার সুপরিচিত ক্রিকেটার ছিলেন। ব্যাটসম্যান হিসেবে তেমন সুবিধে করতে পারেননি। তবে, উইকেট-রক্ষক হিসেবে যথেষ্ট কৃতিত্বের স্বাক্ষর রেখে গেছেন।

ব্যক্তিগত জীবন 
১৬ ডিসেম্বর, ১৯১৬ তারিখে জোহেন্সবার্গ থেকে আসা কেপ মেইল ট্রেন থেকে পড়ে যান। অতঃপর মালবাহী ট্রেনে তাকে নিয়ে যাওয়া হয়। মস্তিষ্কে ও মাথায় গুরুতর আঘাত পান। ক্রুজারডর্প হাসপাতাল থেকে ছাড়পত্র দেয়া হয়। এক পর্যায়ে ধারণা করা হয়েছিল যে, তিনি হয়তো আর স্বাভাবিক জীবন ফিরে পাবেন না।

৫ অক্টোবর, ১৯২৪ তারিখে ৪২ বছর বয়সে নাটালের মিনডেল রেলওয়ে সাইডিংয়ে রেল দূর্ঘটনায় টম ক্যাম্পবেলের দেহাবসান ঘটে।

তথ্যসূত্র

আরও দেখুন 
 স্ট্যানলি স্নুক
 গর্ডন হোয়াইট
 সানফয়েল সিরিজ
 ১৯১২ ত্রি-দেশীয় প্রতিযোগিতা
 দক্ষিণ আফ্রিকান টেস্ট ক্রিকেটারদের তালিকা
 টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

বহিঃসংযোগ 
 
 

১৮৮২-এ জন্ম
১৯২৪-এ মৃত্যু
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
উইকেট-রক্ষক